บาทปิด 30.77/79 รอชัดเจนสถานการณ์ยุโรป
ธนาคารซีไอเอ็มบีไทย รายงาน เงินบาทปิดตลาด 30.77/79 รอความชัดเจนสถานการณ์ยุโรปสุดสัปดาห์นี้
28 ก.ย. 2555

ธนาคารซีไอเอ็มบีไทย รายงาน เงินบาทปิดตลาด 30.77/79 รอความชัดเจนสถานการณ์ยุโรปสุดสัปดาห์นี้
นักบริหารเงิน ธนาคารซีไอเอ็มบีไทย เปิดเผยว่า เงินบาทปิดตลาดวันนี้ที่ระดับ 30.77/79 บาท/ดอลลาร์ แข็งค่าจากตอนเปิดตลาดเมื่อช่วงเช้าที่ระดับ 30.84/86 บาท/ดอลลาร์ ระหว่างวันเงินบาทเคลื่อนไหวทดสอบระดับต่ำสุดที่ระดับ 30.76/78 บาท/ดอลลาร์ และทดสอบระดับสูงสุดที่ระดับ 30.84/86 บาท/ดอลลาร์
ส่วนความเคลื่อนไหวของค่าเงินสกุลหลักต่างประเทศช่วงปิดตลาดเย็นวันนี้ เงินเยนอยู่ที่ระดับ 77.65/68 เยน/ดอลลาร์ จากตอนเช้าที่อยูที่ระดับ 77.51/56 เยน/ดอลลาร์ ส่วนเงินยูโรอยู่ที่ระดับ 1.2940/2942 ดอลลาร์/ยูโร จากช่วงเช้าที่อยู่ที่ระดับ 1.2729/2730 ดอลลาร์/ยูโร
"วันจันทร์ยังคาดการณ์ได้ค่อนข้างยาก เนื่องจากไม่แน่ใจว่าสถานการณ์ยุโรปคืนนี้จะเป็นอย่างไร เพราะอย่างกรณีของสเปน ก็ไม่มีใครคาดคิดมาก่อน ดังนั้นประเมินกรอบการเคลื่อนไหวของค่าเงินบาทไว้ระหว่าง 30.70-30.80 บาท/ดอลลาร์"นักบริหารเงิน กล่าว
สำหรับ THAI BAHT SPOT RATE FIXING ซึ่งประกาศ ณ วันที่ 28 ก.ย.55 อยู่ที่ 30.7738 บาท/ดอลลาร์